Nous donnons un autre exemple sur la maison (Tazeqqa) qui est toujours sacralisée : « Tella tzeqa!Meqqar ma yella kra ad n-ffer deg-s ar d yaweḍ Utudert. Id gger sɛid tawwurt, tuǧǧaq ,alɣum yuki-d s nnemara. Tazeqa d taqburt maḍi.Wi yecfan segmi i teǧan wid yedren.Amennar akk teẓḍa-t tisist. Iblaḍen ullin s uɣiɣa, ad as-tiniḍ imir kan ad d-rrurin. Sqef d snat n tgejda. It yeṭfen ; wama yeɣli-d. Tigejda-nni d tubrinnin ,ntan-t di tɣarɣart, fɣent-d yiwet tnila, wid iten-yeẓẓan ur ten-t ẓẓin ara kan aka, farnen asaɣur seg wina ur n-ttecarig ur nrekku. Tigejda-nni 4 iɣallen gar-asen.Bubent acelqiq yellan zik d azedki, rrenan-t iqarmuden n talaxt yeqden.Nnuɣen akked yezrin tafzrir n yiseggasen.Ha d lbraq i d-yewten deg-s neɣ d zzenzlat yugten fell-as,d umbiwel n wakal, tasga sdat n tewwurt, metwal tizgi tewet deg-s tuccent. Izenzaren n tafat neqren-d syin,la tezzin ɣef ukanun.akanun teǧǧa-t tmes, yeččur d ifarawen i d-ikeččemen d wayen i d-iɣellin seg uɣanim akked izedki. Ur d tillas kan i yedduri.